ሩሲያ የአሜሪካ ጥምር ጦር በሶሪያ እየወሰደ ያለውን ወታደራዊ እርምጃ ነቀፈች
አሜሪካ በሶሪያ የሚንቀሳቀሱ የበሽር አል አሳድ ተቃዋሚዎችን ለማጥፋት በምትወስደው እርምጃ የሶሪያ ከተሞች ክፉኛ እየወደሙ ነው ስትል ሩሲያ ወቀሳ ሰነዘረች ፡፡አሜሪካ ይህን እርምጃ የምትወስደው በአካባቢው ላይ የሚንቀሳቀሱ አሸባሪዎችን ለማስፋፋት መንገድ የሚከፍት  በመሆኑ  ነው ብላለች።   በዚህ የእርስ በእርስ ጦርነት ከ1 ሚሊየን በላይ ዜጎችን ህይወት ሲነጥቅ ከ4 ነጥብ 8 ሚሊየን በላይ ደግሞ ወደተለያዩ የጎረቤት ሀገራት እንዲሰደዱ አድርጓል፤ ከእነዚህም ውስጥ ከ85 በመቶ በላይ የሚሆኑት በድህነት ማቅ ውስጥ ለመኖር ተገደዋል፡፡ስድስት አመት ያክል ያስቆጠረው የሶሪያው ጦርነት በበሽር አል አሳድ ወታደሮችና በተቃዋሚዮች መካከል በተቀሰቀሰ ጦርነት የተጀመረ ሲሆን ይህም ሶሪያን ለከፍተኛ እልቂት ዳርጓታል፡፡በሶሪያው ጦርነት የሚሳተፉ ተዋጊዎች የመንግስት ወታደሮች ደጋፊዎችና ተቃዋሚዎች ብቻ አለመሆናቸው ደግሞ ችግሩን ከድጡ ወደ ማጡ አድርጎታል፡፡ በዚህ ደግሞ አሜሪካና ሩስያ የራሳቸውን ጎራ በመያዝ የሚያካሂዱት ጦርነት የሚጠቀስ ነው፡፡እንደነዚህ ሀገራት በየራሳቸው ጎራ በመሆን በሶሪያ ከተሞች በተለይም በራቃ የሚያደርጉት የቦምብ ድብደባም የሀገሪቱን ከተሞች እንዳልነበሩ እያደረጓት ይገኛሉ፡፡የሩሲያ መከላከያ ሚኒስቴር ትላንት ባወጣውን መገለጫ በአሜሪካ ጥምር ጦር የሚመራው የበሽር አላአሳድ ተቃዋሚ ኃይል በራቃ ላይ እያደረሰ ያለውን የቦምብ ድብደባ ነቅፏል፡፡ ሚኒስትር መስሪያ ቤቱ በመግለጫው አሜሪካ በራቃና በዲር አዝ ዞር ከተሞች ላይ በሚፈፅመው ጥቃት ከተሞቹ በሁለተኛው የዓለም ጦርነት የጀርመኗ ከተማ ድሬስደንን የገጠማት እጣፈንታ እንዲደርሳት እያደረገ ነው፡፡የድሬስደን ከተማ በሁለተኛው የአለም ጦርነት በጦርነቱ ተፈላሚዮች መካከል በሚደረገው ከፍተኛ ጦርነት ሙሉ ለሙሉ የወደመች ከተማ ነች፡፡ ሩሲያ አሁን የሶሪያ ከተሞችን በተመለከተ አሜሪካ ላይ የምታቀርበው ወቀሳ እነዚህ ከተሞች የዚህ እድል ተጠቂዎች ይሆናሉ እያለች ነው፡፡ ለዚህ ደግሞ ዋና ተጠያቂ የምትሆነው አሜሪካ ነች ባይ ነች፡ጦርነቱ በሶሪያ ከመጀመሩ ቀደም ብሎ ማለትም ከመጋቢት 15 ቀን 2011 እንደ ፈረንጆቹ የዘመን ቀመር በፊት በራቃ ከ200 ሺህ በላይና በዲር አዝ ዞር ከተማ ደግሞ ከ500 ሺህ በላይ ነዋሪዎች ነበሩባቸው፡፡ይሁን እንጂ ግጭቱ ከተቀሰቀሰ በኋላ በራቃ ብቻ ከ45 ሺህ የማይበልጡ ነዋሪዎች ሲገኙ በዲር አዝ ዞር ከተማም ተቀራራቢነት ያለው ቁጥር ነው ያለው፡፡ ምንም እንኳ በሩሲያ ወታደር የሚታዙ የበሽር አል አሳድና ደጋፊዎቻቸው ለአራት ተከታታይ ወራት ከተደረገ ጦርነት በኋላ ሙሉ ለሙሉ በቁጥጥራቸው ስር ቢያደርጓትም፡፡አሁን ሩሲያ አሜሪካን እየወቀሰች በምትገኘው የሶሪያው ጦርነት አሜሪካ እስካሁን ምንም ያለችው ነገር ባይገለፅም የሩስያ መከላከያ አሜሪካ ይህን ጦርነት የምታደርገው በአካቢበው ውስጥ የሚንቀሳቀሱ አሸባሪዎች እንዲስፋፉና እንዲጠናከሩ በር የሚከፍት ነው በማለት እየገለፀች መሆኑን አልጄዚራ ፅፏል፡፡በሩሲያ መንግስት የሚደገፈው የበሽር አልሳድ ወታደርና ደጋፊዎቻቸው የሶሪያን ሌላኛዋ ከተማ ዲር አዝ ዞርን ሲቆጣጠሩ ሲሪያን ዲሞክራቲክ ፎርስ፣ የኩርዲሽ ኃይልና አረብ አርሚ የተሰኙ ታጣቂዎች በአሜሪካው ጥምር ኃይል በመደገፍ ራቃን ሊቆጣጠር ችሏል፡፡አሜሪካ በቀጠናው በምታደርገው ወታደራዊ ድጋፍ ቀደም ሲል እወቁልኝ ባለችው መልእክቷ የሀገሪቱን ዜጎች ደህንነት ለማስጠበቅ ነው ብትልም፥ በእነዚህ አካላት መካከል በሚደረገው ከፍተኛ ጦርነት ሶሪያ አሁን እንደልነበርች እየሆነች ነው፡፡ ዜጎቿም ለእልቂት እና ለከፋ ችግር እየተዳረጉ ይገኛሉ፡አልጄዚራ ቪላድሚር ስቲኒኮቭ የተባሉ በመካከለኛው ምስራቅ የፖሊሲ ተንታኝ እና ጥናት ባለሙያን ንግግር እንዳስነበበው አሜሪካ የሶሪያ ተቃዋሚዮችን በመደገፍ እየወሰደች ባለው ወታደራዊ እርምጃ ሩሲያ አራስ ነብር  እየሆነች ነው፡፡ በዚህም ጦርነት ሶሪያ ስትፈራርስ የበይ ተመልካች ልትሆን አትችልም የሚል ማስጠንቀቂያ አዘል መልእክትም ለትራምፕ አስተዳደር ሰድዳለች፡፡በወርሃ መጋቢት 2011 እንጎርጎሮሲያዊያን የዘመን ቀምር በሰላም ውይይት የጀመረው የበሽር አልአሳድ አስተዳደር ሃሳብ ለዛሬው የሲሪያ ማለቂያ ላጣው እልቂት በቅቷል ሲል ያስነበበው አልጄዚራ ነው፡፡